Zigor populismoa

Zigor populismoa deritzo gizarteak zigor penalari buruz duen jarrera bati. Zigor-klima batetik dator, non segurtasunaren kezka zabaltzen den eta zigorrak oso malguak direla pentsatzera eramaten duen. Horrela, sistema penala erabiltzen da kode penala aldatzeko eta politika egiteko. Interes legitimo hau, botere politikoa indartzeko erabiltzen dute. Berez elikatzen den zirkulua (zikloa) da; hau da, hedabideek edo politikoek eragiten dute zigor klima bat, non segurtasun ezaren sentipena sortzen den, eta zigorrak ez direla nahiko gogorrak pentsarazten den; pertzepzio hori sortzen denez, gizarteak uste du justizia sistemak ezarritako gutxi zigorrak arinegiak direla, eta horrek eragiten du kode penalaren gogortzea.

Horrelako egoerak komunikazio hedabideen sustapenen bitartez elikatzen dira. Hedabideek, zenbait interesengatik, kode penalaren desinformazioa sustatzen dute, gizartean okerreko ideia bat eragitearren legeei dagokionez. Horrek ekartzen du zigorgarritasuna areagotzea. Ondorioz, zigor populismo bat sortzen da, zeinetan geroz eta lege latzagoak ezartzen diren, legeak «malguegiak» direlako ustearengatik.

Nahiz eta zigorrak geroz eta gogorragoak bilakatu, ez dago horrek delinkuentzia maila apaltzea eragiten duela erakusten duen ebidentziarik. Beraz, zigorrak gogortzeak ez ditu delituak prebenitzen, ez eta urritzen ere, egoera horrek disuasiorik ez duelako eragiten.

 Erreferentziak 

Kategoria:Zigor zuzenbidea
Kategoria:Populismoa